9000 års efemeride - Astrodienst Gæstebruger u1337177005
30-Apr-2017, 22:53 UT/GMT Vuurwapens verlate in motor gevind | Maroela Media
Danksy noue samewerking tussen die polisie en lede van die publiek het beamptes beslag gelê op ses swaarkaliber vuurwapens wat verlate in ŉ voertuig agtergelaat is.
Brig. Mathapelo Peters, woordvoerder van die polisie, sê beamptes van die SAPD en die Ekurhuleni-metropolisie het Vrydag gereageer op inligting oor onwettige vuurwapens in die Angelo- informele nedersetting in Boksburg aan die Oos-Rand. Hulle het daar op die vuurwapens afgekom wat in ŉ verlate voertuig gelaat is.
Beamptes het ook beslag gelê op ammunisie vir die verskillende vuurwapens.
“’n Ondersoek is tans aan die gang en die polisie is optimisties dat die verdagtes, wat tans onbekend is, wel binnekort in hegtenis geneem sal word hangende die forensiese prosessering van hierdie vuurwapens,” het Peters gesê. Hy het gesê dit sal deel van die ondersoek vorm om te bepaal waar hierdie vuurwapens vandaan kom.
Lt.genl. Elias Mawela, provinsiale polisiekommissaris in Gauteng, het die beamptes geloof met hul welslae en gesê die vind van onwettige vuurwapens gaan oor meer as net die vuurwapens. “Dit is in effek die fnuik van moorde, kapings, huisbrake en sakerooftogte en baie ander ernstige en gewelddadige misdade,” het Mawela gesê.
Uiters gevaarlike vuurwapens le nou letterlik oral rond. Hoe meer wetsgehoorsame burgers geteister word met allerhande sinnelose wette, hoe meer wapens word beskikbaar vir kriminele om vryelik op te tel.
En geen haan sal daatna kraai nie. Dit maak deel uit van vuurwapen amnestie. Knap gedaan aan die fluitjieblasers. Hoop nie daar waa eers gesjop nie
Ek kan nie onthou wanneer laas ek voorgekeer is in ‘n padblokkade. Waarom? Reeds vir die deursoek van onwettige vuurwapens. Hierdie blokkades word sporadies gehou op kort kennisgewing aan deelnemers. Dit duur ook baie kort op ‘n plek en word dus rondgeskuif. Daar word ook voorsiening gemaak vir diegene wat lont ruik en omdraai.
Interessant – die beamptes is geloof met hul welslae (oor die vonds) maar hulle het gereageer op inligting? Die mense wat die inligting verskaf het behoort geloof te word; dit was die beamptea se werk om daarop te reageer.
Woordorde in opskrif lyk nie reg nie ; later in die berig is dit wel korrek as ” wapens in verlate motor ” .